cyanic-selkie/wikianc huggingface dataset:
Ιπτάμενο Μακαρονοτέρας
Το Ιπτάμενο Μακαρονοτέρας (ΙΜΤ) (αγγλικά: Flying Spaghetti Monster, συντομογραφία: FSM) είναι η θεότητα μιας παρωδίας θρησκείας, γνωστής ως Ιπτάμενη Μακαρονοτερατοθρησκεία ή Πασταφαριανισμός (Pastafarianism) εκ του Ρασταφαριανισμός και πάστα.
Δημιουργήθηκε τον Ιούνιο του 2005 από τον Μπόμπι Χέντερσον ως παρωδία, για να διδαχθεί στα Αμερικάνικα σχολεία μαζί με την εξέλιξη. Στην ουσία, αποτέλεσε διαμαρτυρία κατά της απόφασης του Συμβουλίου Εκπαίδευσης της πολιτείας του Κάνσας, να διδάσκεται παράλληλα με τη θεωρία της εξέλιξης, η δοξασία του Ευφυούς Σχεδιασμού (Δημιουργισμού).
Πιο συγκεκριμένα, ο Χέντερσον, παρωδώντας τον Δημιουργισμό, έστειλε μία ανοιχτή επιστολή στο Συμβούλιο Εκπαίδευσης της πολιτείας του Κάνσας, όπου υποστήριξε πως το Σύμπαν δημιουργήθηκε από μία μάζα από σπαγγέτι και δύο κεφτέδες, που ονόμασε Ιπτάμενο Μακαρονοτέρας. Ο Χέντερσον απαίτησε η Πασταφαριανική εκδοχή της Δημιουργίας, όπως την αποκάλεσε, να διδάσκεται μαζί με τη δοξασία του Ευφυούς Σχεδιασμού και τη θεωρία της Εξέλιξης, στο πλαίσιο του "πλουραλισμού και των ίσων ευκαιριών". Σύμφωνα με τον Χέντερσον, εφόσον ο Ευφυής Σχεδιασμός περιέχει αμφισβητήσιμες και διφορούμενες αναφορές για τον Δημιουργό, κάθε πιθανή οντότητα θα μπορούσε να πάρει τη θέση του, ακόμα και ένα Ιπτάμενο Μακαρονοτέρας. Από τη στιγμή που ο Χέντερσον δημοσίευσε την επιστολή του στην ιστοσελίδα του και μέσα σε λίγες εβδομάδες, η Ιπτάμενη Μακαρονοτερατοθρησκεία έγινε φαινόμενο του Ίντερνετ και σύμβολο κατά της διδασκαλίας του Δημιουργισμού στα δημόσια σχολεία.
Τα πιστεύω του Πασταφαριανισμού - που αποτελούν παρωδία του Δημιουργισμού - παρουσιάζονται στην ιστοσελίδα του Χέντερσον, όπου αυτο-αποκαλείται "προφήτης", και στο Ευαγγέλιο του Ιπτάμενου Μακαρονοτέρατος, που εκδόθηκε το 2006. Οι πειρατές θεωρούνται οι πρώτοι, γνήσιοι Πασταφαριστές.
Δημιουργία του Κόσμου
Η Βίβλος του Πασταφαριανισμού ξεκινάει από τη δημιουργία του κόσμου από ένα αόρατο Ιπτάμενο Μακαρονοτέρας (ΙΜΤ). Το ΙΜΤ δεν μπορεί να γίνει αντιληπτό. Την πρώτη μέρα της δημιουργίας χώρισε τον νερό από τους ουρανούς. Τη δεύτερη ημέρα, επειδή βαρέθηκε να πετάει και δεν μπορούσε να περπατήσει όπως θα ήθελε στο νερό, έφτιαξε τη γη, μαζί με ένα ηφαίστειο μπύρας. Ευχαριστημένο, ήπιε την μπύρα από το ηφαίστειο και ξύπνησε με πονοκέφαλο. Έφτιαξε ξανά το νερό και τη γη, διότι ξέχασε ότι τα είχε φτιάξει, και τον ουρανό, και έναν νάνο που ονόμασε Άνθρωπο. Ένα μαγειρικό ατύχημα προκάλεσε τον κατακλυσμό.
Η δημιουργία του κόσμου έγινε πριν από 5000 χρόνια, και όλα τα δεδομένα που δείχνουν το αντίθετο τοποθετήθηκαν από το ίδιο το ΙΜΤ για να δοκιμάσουν την πασταφιαριανική πίστη.
Πειρατές και υπερθέρμανση του πλανήτη
Η σταθερή μείωση του αριθμού των πειρατών τα τελευταία χρόνια έχει οδηγήσει στην υπερθέρμανση του πλανήτη και στο λιώσιμο των πάγων.
Παράδεισος και κόλαση
Η πασταφαριανική εκδοχή του παραδείσου περιέχει ένα ηφαίστειο μπίρας και ένα εργοστάσιο στρίπερ. Στην κόλαση η μπύρα είναι χαλασμένη και οι στρίπερ έχουν σεξουαλικώς μεταδιδόμενες ασθένειες. Η Παρασκευή είναι η ιερή μέρα των Πασταφαριστών.
Η "θρησκεία" αυτή έχει συγκεντρώσει χιλιάδες οπαδούς, κυρίως άθεους, που ανακήρυξαν τους εαυτούς τους "Πασταφαριστές".
Τα Οχτώ «Πραγματικά θα το προτιμούσα αν δεν»
Το ΙΜΤ έδωσε στον Κάπτεν Μόσεϊ δέκα «Πραγματικά θα το προτιμούσα αν δεν», αλλά δύο τα έχασε καθώς κατέβαινε από το όρος Σάλτσα.
Εξωτερικοί σύνδεσμοι
Κατηγορία:Διαδικτυακά φαινόμενα Κατηγορία:Πασταφαριανισμός
Μις Μπέτυ
Το Μις Μπέτυ (πρωτότυπος τίτλος: Miss Betty) είναι ένα ρομαντικό μυθιστόρημα του Μπραμ Στόκερ που δημοσιεύθηκε στην Αγγλία το 1898 από τον εκδοτικό οίκο C.Arthur Pearson Limited.
Εξωτερικοί Σύνδεσμοι
Πανεπιστήμιο του Μίσιγκαν
Κατηγορία:Μυθιστορήματα του Μπραμ Στόκερ
Κατηγορία:Ρομαντικά μυθιστορήματα
Αύγουστος Β΄ ο Δυνατός
Ο Αύγουστος Β΄ (γερμ. August II. der Starke, 12 Μαΐου 1670 – 1 Φεβρουαρίου 1733), πιο γνωστός ως Αύγουστος ο Δυνατός, ήταν Εκλέκτορας της Σαξονίας από το 1694 και, ως Αύγουστος Α΄, Βασιλιάς της Πολωνίας και Μέγας Δούκας της Λιθουανίας κατά τα έτη 1697–1706 και από το 1709 μέχρι τον θάνατό του το 1733. Ανήκε στον κλάδο των Αλβερτιδών του Οίκου των Βέττιν.
Βιογραφία
Η μεγάλη σωματική δύναμη του Αυγούστου του χάρισε τα προσωνύμια «Δυνατός», «Σάξονας Ηρακλής» και «Σιδηρούν Χέρι». Του άρεσε να δείχνει ότι ανταποκρίνεται στο όνομά του σπάζοντας πέταλα με γυμνά χέρια και ασχολούμενος με το πέταγμα αλεπούδων, κρατώντας το άκρο της σφεντόνας μόνο με το ένα δάχτυλό του, ενώ δύο από τους ισχυρότερους άνδρες στην αυλή του κρατούσαν το άλλο άκρο. Είναι επίσης αξιοσημείωτο για το πως ήταν πατέρας ενός πολύ μεγάλου αριθμού παιδιών.
Ο Αύγουστος παντρεύτηκε την Χριστιανή Εβεραρδίνη του Βρανδεμβούργου-Μπαϊρόιτ στο Μπαϊρόιτ στις 20 Ιανουαρίου 1693. Απέκτησαν έναν γιο, τον Φρειδερίκο Αύγουστο Β΄ (1696–1763), ο οποίος διαδέχθηκε τον πατέρα του ως Εκλέκτορας της Σαξονίας και Βασιλιάς της Πολωνίας ως Αύγουστος Γ΄.
Ενώ βρισκόταν στη Βενετία κατά την περίοδο του καρναβαλιού, ο μεγαλύτερος αδελφός του, ο εκλέκτωρ Ιωάννης Γεώργιος Δ΄, προσβλήθηκε από ευλογιά από την ερωμένη του, Μαγδαληνή Σίβυλλα του Νάιντσουλτς. Στις 27 Απριλίου 1694, ο Ιωάννης Γεώργιος Δ΄ πέθανε χωρίς νόμιμο διάδοχο και ο Αύγουστος έγινε Εκλέκτορας της Σαξονίας, ως Φρειδερίκος Αύγουστος Α΄.
Για να εκλεγεί βασιλιάς της Πολωνικής-Λιθουανικής Κοινοπολιτείας, ο Αύγουστος ασπάστηκε τον Ρωμαιοκαθολικισμό. Ως Καθολικός, έλαβε το Τάγμα του Χρυσόμαλλου Δέρατος από τον Αυτοκράτορα της Αγίας Ρωμαϊκής Αυτοκρατορίας και καθιέρωσε το Τάγμα του Λευκού Αετού, την υψηλότερη διάκριση της Πολωνίας. Ως εκλέκτορας της Σαξονίας, μνημονεύετε περισσότερο ως προστάτης των τεχνών και της αρχιτεκτονικής. Μετέτρεψε τη σαξονική πρωτεύουσα της Δρέσδης σε σημαντικό πολιτιστικό κέντρο, προσελκύοντας καλλιτέχνες από όλη την Ευρώπη στην Αυλή του. Ο Αύγουστος συγκέντρωσε επίσης μια εντυπωσιακή συλλογή έργων τέχνης και έχτισε πολυτελή μπαρόκ παλάτια στη Δρέσδη και τη Βαρσοβία. Το 1717 υπηρέτησε ως αυτοκρατορικός εφημέριος της Αγίας Ρωμαϊκής Αυτοκρατορίας.
Η βασιλεία του έφερε στην Πολωνία μερικές ταραγμένες στιγμές. Ηγήθηκε της Πολωνικής-Λιθουανικής Κοινοπολιτείας στον Μεγάλο Βόρειο Πόλεμο, ο οποίος επέτρεψε στη Ρωσική Αυτοκρατορία να ενισχύσει την επιρροή της στην Ευρώπη, ειδικά εντός της Πολωνίας. Η κύρια επιδίωξή του ήταν η ενίσχυση της βασιλικής εξουσίας στην Κοινοπολιτεία, που χαρακτηριζόταν από ευρεία αποκέντρωση σε σύγκριση με άλλες ευρωπαϊκές μοναρχίες. Προσπάθησε να επιτύχει αυτόν τον στόχο χρησιμοποιώντας ξένες δυνάμεις και έτσι αποσταθεροποίησε το κράτος. Ο Αύγουστος κυβέρνησε την Πολωνία με ένα διάλειμμα. το 1704 οι Σουηδοί εγκατέστησαν τον ευγενή Στανίσουαφ Λεστσύνσκι ως βασιλιά, ο οποίος βασίλεψε επίσημα από το 1706 έως το 1709 και μετά το θάνατο του Αυγούστου το 1733 που πυροδότησε τον πόλεμο της διαδοχής της Πολωνίας.
Το σώμα του Αυγούστου θάφτηκε στον βασιλικό Καθεδρικό Ναό Βάβελ στην Κρακοβία της Πολωνίας, αλλά η καρδιά του αναπαύεται στον Καθεδρικό Ναό της Δρέσδης. Ο μόνος νόμιμος γιος του, Αύγουστος Γ΄ της Πολωνίας, έγινε βασιλιάς το 1733.
Οικογένεια
Νυμφεύτηκε το 1693 τη Χριστιανή Εβεραρδίνη του Βρανδεμβούργου-Μπαϊρόιτ, κόρη του Χριστιανού Ερνέστου του Βρανδεμβούργου-Μπαϊρόιτ, και είχε τέκνα:
Από μη νόμιμες σχέσεις είχε φυσικά τέκνα.
Από την Ούρσουλα Καταρίνα φον Άλτενμποκουμ: Από τη Φατίμα, Οθωμανή που αιχμαλωτίστηκε κατά τη μάχη της Βούδας και μετονομάστηκε σε Μαρία Αουρόρα φον Σπήγκελ, είχε τέκνα που έφεραν τον τίτλο του κόμη/κόμισσας του Ρουτόφσκι: Από την Άννα Κονστάντια φον Μπρόκντορφ είχε τέκνα που έφεραν τον τίτλο του κόμη/κόμισσας του Κόζελ: Από την Ανριέτ Ρενάρ-Ντυβάλ είχε τέκνο που έφερε τον τίτλο της κόμισσας της Ορτσέλσκα:
Πηγές
Κατηγορία:Πρίγκιπες-εκλέκτορες της Σαξονίας Κατηγορία:Γερμανοί Λουθηρανοί Κατηγορία:Μονάρχες της Γερμανίας Κατηγορία:Γερμανοί Ρωμαιοκαθολικοί Κατηγορία:Βασιλείς της Πολωνίας Κατηγορία:Μεγάλοι Δούκες της Λιθουανίας Κατηγορία:Οίκος των Βέττιν Κατηγορία:Πολωνοί γερμανικής καταγωγής Κατηγορία:Πολωνοί Ρωμαιοκαθολικοί Κατηγορία:Ροδόσταυροι Κατηγορία:Γερμανοί συλλέκτες έργων τέχνης Κατηγορία:Ιππότες του Τάγματος του Χρυσόμαλλου Δέρατος Κατηγορία:Αποδέκτες του Τάγματος του Λευκού Αετού (Πολωνία) Κατηγορία:Ενταφιασμοί στον Καθεδρικό Ναό της Κρακοβίας
Ναός της Νίκης (Ιμέρα)
Ο Ναός της Νίκης είναι ένας ελληνικός ναός της αρχαίας πόλης Ιμέρα και βρίσκεται στον αρχαιολογικό χώρο Τέρμινι Ιμερέζε (αρχ. Θέρμαι Ιμεραίαι), που υπάγεται στην επαρχία Παλέρμου της Σικελίας.
Περιγραφή
Ο ναός χρονολογείται το διάστημα 480-460 π.Χ. και έχει ταυτοποιηθεί με τον ναό που κτίστηκε από τους Καρχηδονίους με εντολή του τυράννου Γέλωνα των Συρακουσών, που ηγεμόνευε της Ελληνικής συνομοσπονδίας, που τους νίκησε στη μάη της Ιμέρας το 480 π.Χ..
Ο δωρικός ναός ίσως αφιερώθηκε στην Αθηνά. Το κτήριο κάηκε και καταστράφηκε, μάλλον το 409 π.Χ., όταν οι Καρχηδόνιοι κατέλαβαν την πόλη της Ιμέρας.
Πηγές
Κατηγορία:Αρχαίοι ελληνικοί ναοί Κατηγορία:Μεγάλη Ελλάδα Κατηγορία:Αρχαιολογικοί τόποι στην Σικελία
Παναγής Τσούτσουρας
Ο Παναγής Τσούτσουρας (1897 - 1967) του Ισιδώρου, ήταν Έλληνας δικηγόρος και πολιτικός.
Βιογραφικά στοιχεία
Εξελέγη βουλευτής Μεγαρίδος το 1952 με τον Ελληνικό Συναγερμό. Πέθανε το 1967 και κηδεύτηκε στη Σαλαμίνα. Ο αδερφός του, Νικόλαος, ήταν διευθυντής του Δημοσίου Ταμείου Χαλκίδας.
Παραπομπές
Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Μεγαρίδος
Επαρχία Μπαϊντιμπέκ
Η επαρχία Μπαϊντιμπέκ (Бәйдібек ауданы, Bäydibek awdanı, بأيدئبەك اۋدانى) είναι μια επαρχία στην περιφέρεια Νότιου Καζακστάν στο νότιο Καζακστάν. Το διοικητικό κέντρο της περιοχής είναι το Σαγιάν. Πληθυσμός: 54,091 (εκτίμηση 2013) 53,004 (απογραφή 2009) 50,508 (απογραφή 1999).
Παραπομπές
Μπαιντιμπεκ Κατηγορία:Περιφέρεια Νότιου Καζακστάν
Γενική Γραμματεία Δημοσίων Εσόδων
Η Γενική Γραμματεία Δημοσίων Εσόδων (Γ.Γ.Δ.Ε.) ήταν κομμάτι του οργανογράμματος του Υπουργείου Οικονομικών έως το 2016.
Οργάνωση
Με τον Νόμο 4389/2016 (Φ.Ε.Κ. 94/Α) η Γενική Γραμματεία Δημοσίων Εσόδων καταργήθηκε και στη θέση της συστάθηκε η Ανεξάρτητη Αρχή Δημοσίων Εσόδων ως Ανεξάρτητη Αρχή δίχως νομική προσωπικότητα.
Διοίκηση
Γενικός Γραμματέας δημοσίων εσόδων ήταν ο Γιώργος Πιτσιλής, ο οποίος μετά την κατάργησή της ανέλαβε τη θέση του Διοικητή της Ανεξάρτητης Αρχής Δημοσίων Εσόδων. Ως γενικός γραμματέας δημοσίων εσόδων λογοδοτούσε στον Αναπληρωτή Υπουργό Οικονομικών Τρύφωνα Αλεξιάδη και προΐστατο της Γενικής Διευθύνσεως Τελωνείων και ειδικών Φόρων κατανάλωσης.
Εξωτερικοί σύνδεσμοι
Κατηγορία:Υπουργείο Οικονομικών (Ελλάδα)
Σπήλαιο
Ως σπήλαιο ορίζεται οποιαδήποτε φυσική κοιλότητα στο εσωτερικό της γης, στην οποία μπορεί να έχει πρόσβαση ο άνθρωπος. Σε αντίθετη περίπτωση, κατά την οποία δεν υπάρχει πρόσβαση για τον άνθρωπο, γίνεται λόγος για έγκοιλο.
Σχηματισμός
Η διαδικασία δημιουργίας των σπηλαίων είναι καθαρά γεωλογική - χημική. Η συνηθέστερη διαδικασία δημιουργίας σπηλαίου είναι η εξής:
Η διείσδυση του νερού της βροχής στις σχισμές των ασβεστολιθικών πετρωμάτων τα διαλύει πολύ αργά, δημιουργώντας σταδιακά ολοένα και μεγαλύτερες κοιλότητες στο εσωτερικό τους. Μέσα στα σπήλαια συναντούμε διάκοσμο από ασβεστολιθικές αποθέσεις. Το νερό που διαλύει τα ασβεστολιθικά πετρώματα και δημιουργεί το σπήλαιο γίνεται πλούσιο σε ανθρακικό ασβέστιο, το οποίο και εναποθέτει βαθμηδόν στα σημεία όπου υπάρχει σταγονορροή. Έτσι, στην οροφή του σπηλαίου δημιουργούνται οι σταλακτίτες και στο έδαφος οι σταλαγμίτες. Πλήθος άλλων εξειδικευμένων μορφών δημιουργούνται από την ίδια διαδικασία, δίνοντας πολύπλοκα και πολύ όμορφα συμπλέγματα.
Βιολογία
Στα σπήλαια υπάρχει και ζωή. Πέρα από τη ζώνη της εισόδου όπου βρίσκουν καταφύγιο διάφορα ζώα (απλοί επισκέπτες - τρωγλόξενα είδη), πιο μέσα στο σπήλαιο συναντούμε τα τρωγλόφιλα είδη, που κατοικούν στο σπήλαιο αλλά τρέφονται έξω από αυτό (π.χ. νυχτερίδες) και τα τρωγλόβια, που ζουν και ολοκληρώνουν ολόκληρο τον κύκλο της ζωής τους μέσα στο σπήλαιο, χωρίς να βγαίνουν ποτέ έξω.
Προστασία
Τα σπήλαια προστατεύονται ως γεωλογικοί σχηματισμοί αλλά και ως αρχαιολογικοί χώροι (εφόσον έχουν αρχαιότητες) από το Υπουργείο Πολιτισμού και τις αρμόδιες Εφορείες Παλαιοανθρωπολογίας και Σπηλαιολογίας Βορείου και Νοτίου Ελλάδος κατά περίπτωση. Τα σπήλαια εντάσσονται στους γεώτοπους, σύμφωνα με την τυποποίηση που έχει υιοθετηθεί από την IUGS (International Union of Geological Sciences).
Στην Ελλάδα υπάρχουν πάρα πολλά σπήλαια, με αρκετά από αυτά να είναι τουριστικά αξιοποιημένα και επισκέψιμα από το ευρύ κοινό. Όλα τα υπόλοιπα είναι προσβάσιμα από ειδικούς σπηλαιολόγους, μετά από σχετική προετοιμασία και εξάσκηση και πάντα λαμβάνοντας συγκεκριμένα μέτρα ασφαλείας και τηρώντας ειδικούς κανόνες.
Τα σπήλαια θεωρούνται σημαντικό κομμάτι του περιβάλλοντος και έχουν άμεση σχέση με την ποιότητα ζωής, καθώς τις περισσότερες φορές σχετίζονται με το υπόγειο νερό που αντλείται με τις γεωτρήσεις για ύδρευση και για άρδευση.
Υπάρχει άμεση ανάγκη εξειδικευμένου πλαισίου προστασίας των γεωτόπων, συμπεριλαμβανομένων των σπηλαίων, το οποίο θα περιγράφει διεξοδικά τους κινδύνους καταστροφής, θα ορίζει τις επιτρεπόμενες επεμβάσεις και θα θεσπίζει συγκεκριμένα μέτρα προστασίας.
Εξωτερικοί σύνδεσμοι
Κατηγορία:Σπηλαιολογία
Νεοχώρι Βοσπόρου
thumb|250px|Το Νεοχώρι, στις ακτές του Βοσπόρου. Το Νεοχώρι, γνωστό και ως Νεοχώριο(ν), Νιχώρι ή Νηχώρι (τουρκικά: Yeniköy Γενίκιοϊ) είναι γειτονιά της Κωνσταντινούπολης. Βρίσκεται στις ευρωπαϊκές ακτές του στενού του Βοσπόρου, ανάμεσα στις γειτονιές Στενή και Θεραπειά.
Το Νεοχώρι μέχρι τα Σεπτεμβριανά το 1955 ήταν γειτονιά με σημαντικό ελληνικό πληθυσμό καθώς και αρμενικές και εβραϊκές κοινότητες. Η αρμενική εκκλησία Σουρπ Ασντβαντζαντζίν και η Συναγωγή του Νεοχωρίου σώζονται μέχρι σήμερα.
Η κατοίκηση στην περιοχή ξεκίνησε τον 16ο αιώνα και κατέστη φημισμένος τόπος διαμονής τον 19ο αιώνα.
Εκκλησίες
Στη γειτονιά υπάρχουν πολλές χριστιανικές εκκλησίες. Η ορθόδοξη εκκλησία της Παναγίας Κουμαριώτισσας χτίστηκε το 1837 κατόπιν αιτήματος του προσωπικού ιατρού του Σουλτάνου Μαχμούτ Β΄, Στεφάνου Καραθεοδωρή. Οι ταφόπλακες του ίδιου και του υιού του, Αλεξάνδρου Καραθεοδωρή Πασά, βρίσκονται δίπλα στο ξύλινο καμπαναριό δυτικά της εκκλησίας.
Αξιόλογοι άνθρωποι
Εδώ γεννήθηκε ο Πέτρος Βυζάντιος, ο οποίος υπηρέτησε το Οικουμενικό Πατριαρχείο Κωνσταντινουπόλεως ως δομέστικος, λαμπαδάριος και πρωτοψάλτης.
Ο Κωνσταντίνος Καβάφης έζησε εδώ μαζί με τους γονείς του το 1882–1885 ως έφηβος. Η προτομή του βρίσκεται στην αυλή της εκκλησίας της Παναγίας. Στο ποίημά του «Το Nιχώρι» (του 1885) εξυμνεί τον τόπο.
Παραπομπές
Κατηγορία:Βόσπορος Κατηγορία:Αλιευτικές κοινότητες στην Τουρκία Κατηγορία:Ιστορικές Εβραϊκές κοινότητες
Μέρεντιθ Σάλιντζερ
Η Μέρεντιθ Σάλιντζερ (αγγλικά : Meredith Dawn Salenger), (10 Μαρτίου 1970, Μαλιμπού) είναι Αμερικανίδα ηθοποιός. Είναι γνωστή για τον ρόλο της στην ταινία του 1985 Το  ταξίδι της Νάτυ Γκαν και στη κωμωδία του 1989, Όνειρο, ένα μικρό όνειρο.
Βιογραφία
Η Σάλιντζερ γεννήθηκε και μεγάλωσε στο Μαλιμπού, στην Καλιφόρνια. Η μητέρα της Ντόροθυ, είναι σχεδιάστρια εσωτερικών χώρων, ενώ ο πατέρας της, Γκάρι Σάλιντζερ, είναι οδοντίατρος. Η Μέρεντιθ και ο κωμικός ηθοποιός Πάτον Οσβάλτ αρραβωνιάστηκαν τον Ιούλιο του 2017, και παντρευτήκαν στις 14 Νοεμβρίου 2017.
Καριέρα
Σαν παιδί, η Μέρεντιθ της αρέσε να παίζει μπροστά στην οικογένεια και τους φίλους της. Η μητέρα της την πήγε να κάνει μαθήματα υποκριτικής σε ηλικία μόλις οκτώ ετών. Ο πρώτος ρόλος της ήταν μια μικρή συμμετοχή στην ταινία Άννι  σε σκηνοθεσία  του Τζον Χιούστον. Η Μέρεντιθ έκανε επίσης μια σειρά από τηλεοπτικές διαφημίσεις.
Ο πρώτος πρωταγωνιστικός ρόλος της Σάλιντζερ ήταν στην ταινία της Disney Το ταξίδι της Νάτυ Γκαν, με συν-πρωταγωνιστές τον Τζον Κιούζακ και τον Ρέι Βάις, Για πρώτη της ταινία κερδίσε βραβείο ως καλύτερη ηθοποιός σε δράμα, στα Young Artists Awards, για την απεικόνιση της Nάτυ Γκαν. Μετά από πρωταγωνίστρια σε τέσσερις ταινίες μέχρι τα δέκατα όγδοα γενέθλιά της, η Μερέντιθ θα αφήσει το Χόλυγουντ για να πάει για τις σπουδές της στο Πανεπιστήμιο του Χάρβαρντ.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Κάτω Καστελλιανά Ηρακλείου
Τα Κάτω Καστελλιανά είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου του Νομού Ηρακλείου. Βρίσκεται στις βορειοανατολικές πλάγιες των Αστερούσιων Όρεων, 1 χιλιόμετρα ανατολικά από τα Άνω Καστελλιανά, επί της επαρχιακής οδού Πύργου - Μάρθας (Βιάννου).
Δείτε Κοινότητα Καστελλιανών
Παραπομπές
Κατηγορία:Χωριά του νομού Ηρακλείου Κατηγορία:Δήμος Μινώα Πεδιάδας
Βλαντιμίρ Τσόροβιτς
Ο Βλαντιμίρ Κόροβιτς (σερβικά : Владимир Ћоровић), (Μόσταρ, 27 Οκτωβρίου 1885 -12 Απριλίου 1941) ήταν ιστορικός της Σερβίας και τακτικό μέλος της Σερβικής βασιλικής ακαδημίας.
Βιογραφία
Ο Βλαντιμίρ Κόροβιτς γεννήθηκε στις 27 Οκτωβρίου (15 Οκτωβρίου με το παλιό ημερολόγιο) 1885 στο Μόσταρ σε διάσημη οικογένεια εμπόρων της Σερβίας. Στη γενέτειρά του τελείωσε το δημοτικό και το γυμνάσιο, το 1904 γράφτηκε στο Πανεπιστήμιο της Βιέννης όπου σπούδασε σλαβική φιλολογία, αρχαιολογία και ιστορία. Στην Βιέννη ήταν πολύ δραστήριο μέλος της σερβικής ακαδημαϊκής κοινότητας "Зора", το 1905 δημοσίευσε ένα άρθρο του. Συνέχισε τις σπουδές του στο Μόναχο (το 1908 - 1909) έπειτα στο Παρίσι και την Μπολόνια, όπου ερεύνησε παλιά σλαβικά χειρόγραφα.
Από το Σεπτέμβριο του 1909 έζησε στο Σεράγεβο, δουλεύοντας αρχικά ως επιμελητής και στη συνέχεια ως επικεφαλής της βιβλιοθήκης και στο Εθνικό Μουσείο. Στη συνέχεια άρχισε έντονο και ποικίλο επιστημονικό και λογοτεχνικό έργο. Έγραφε σε περιοδικά της Σερβίας, ιδίως στο "Босанске виле" και το "Српског књижевног гласника" το "Летописа Матице српске" (στο οποίο δημοσίευσε διατριβή του για την Λυκιακή μουσική). Μεταξύ άλλων στο Σεράγεβο ήταν γραμματέας παιδείας της Σερβίας και μέλος στον πολιτιστικό σύλλογο "Prosvjeta" και εκδότης του ημερολογίου του για το 1911. Μετά τη δολοφονία του Γκαβρίλο Πρινσίπ στις 28 Ιουνίου 1914 στο Σεράγεβο ο Κόροβιτς συνελήφθη από τις αυστριακές δυνάμεις κατοχής. Στην Μπάνια Λούκα δικάστηκε, αρχικά καταδικάστηκε σε πέντε χρόνια, αλλά το Ανώτατο Δικαστήριο αύξησε την ποινή σε οκτώ χρόνια για τις δημοσιεύσεις του στο περιοδικό "Prosvjeta". Ο νέος Αυστροουγγρος αυτοκράτορας και ο βασιλιάς Κάρολος Δ΄ υπό την ισχυρή πίεση από την παγκόσμια κοινή γνώμη τον αποφυλάκισαν το 1917 από την φυλακή της Ζένιτσα όπου ήταν. Στη συνέχεια εγκαταστάθηκε στο Ζάγκρεμπ όπου έγραφε στο λογοτεχνικό περιοδικό "Књижевни Југ". Εκλέχτηκε αντιπρόσωπος για τη Συντακτική Συνέλευση του 1918 που έγινε στο Βελιγράδι και ήταν η τυπική ένωση των Σέρβων, Κροατών και Σλοβένων στο ίδιο κράτος.
Από το 1919 διορίστηκε αναπληρωτής καθηγητής στο τμήμα φιλοσοφίας, ζούσε στο Βελιγράδι. Το 1921 καθηγητής στο Πανεπιστήμιο, το 1922 προσωρινό μέλος της Σερβικής Βασιλικής Ακαδημίας, και πλήρης μέλος το 1934. Για δύο χρόνια ήταν ο πρύτανης του Πανεπιστημίου του Βελιγραδίου, κατά το ακαδημαϊκό έτος 1934/35 και 1935/36 χρόνια. [ 1 ] Μετά την επίθεση των Γερμανών στη Γιουγκοσλαβία αναχώρησε από το Βελιγράδι και πήγε στην εξορία μαζί με τα περισσότερους τότε εκκρεμή πολιτικούς της Γιουγκοσλαβίας, αλλά το αεροπλάνο που ταξίδευαν έπεσε στις 12 Απριλίου 1941 πάνω από την Ελλάδα. Σε αυτό το ατύχημα σκοτώθηκε και ο Βλαντιμίρ Κόροβιτς.
Πηγές
Κατηγορία:Σέρβοι ιστορικοί Κατηγορία:Σέρβοι πανεπιστημιακοί Κατηγορία:Μέλη της Σερβικής Ακαδημίας Επιστημών και Τεχνών Κατηγορία:Σέρβοι φιλόσοφοι
Ανρί-Ζωρζ Κλουζό
Ο Ανρί-Ζωρζ Κλουζό (γαλλικά: Henri-Georges Clouzot) (1907 - 1977) ήταν Γάλλος σκηνοθέτης, σεναριογράφος και παραγωγός, δημιουργός κλασικών ταινιών του γαλλικού κινηματογράφου όπως οι Μανόν, Το Κοράκι, Το μεροκάματο του τρόμου, Οι Διαβολογυναίκες και Όσα δεν έσβησε ο άνεμος.
Βιογραφία
Ο Ανρί-Ζωρζ Κλουζό γεννήθηκε στη Νιόρ, 20 Νοεμβρίου 1907. Αφού ολοκλήρωσε τις σπουδές του, εργάστηκε ως δημοσιογράφος. Τη δεκαετία του 1930 εργάστηκε στο Βερολίνο ως επόπτης μεταγλώττισης. Επέστρεψε στη Γαλλία και άρχισε να εργάζεται για τον κινηματογράφο γράφοντας σενάρια, για τον εαυτό του και για άλλους σκηνοθέτες. Το 1942, κατά τη διάρκεια της Γερμανικής κατοχής, το Γερμανικό Υπουργείο Προπαγάνδας ίδρυσε στη Γαλλία την εταιρεία παραγωγής Continental-Films, που δημιουργήθηκε για να αντικαταστήσει τις ταινίες του Χόλυγουντ, που η κυκλοφορία τους ήταν απαγορευμένη από τους Ναζί. Στην Continental-Films ο Κλουζό έκανε το σκηνοθετικό ντεμπούτο του με την ταινία Ο δολοφόνος κατοικεί στο 21 (1942) και στη συνέχεια το επόμενο έτος σκηνοθέτησε Το Κοράκι (1943), μια ταινία που αναφέρεται στην ηθική δυστυχία των κατοίκων μιας γαλλικής πόλης και που προκάλεσε διαμάχη και σοβαρά προβλήματα στον σκηνοθέτη για το θέμα της. Η Γαλλική Αντίσταση και ο κομμουνιστικός Τύπος της εποχής την χαρακτήρισαν συκοφαντική για το Γαλλικό έθνος. Για τους λόγους αυτούς, μετά την Απελευθέρωση απαγορεύτηκε αρχικά στον σκηνοθέτη να ασκεί το επάγγελμά του στη Γαλλία και η προβολή της ταινίας απαγορεύτηκε. Ωστόσο, πολλοί Γάλλοι διανοούμενοι – συμπεριλαμβανομένων του Ζαν Κοκτώ και του Ζαν-Πωλ Σαρτρ – υπερασπίστηκαν την ταινία και τον σκηνοθέτη και εργάστηκαν για την αποκατάσταση της σκηνοθετικής φήμης του. Οι δύο απαγορεύσεις καταργήθηκαν τελικά το 1947 με πρωτοβουλία του γαλλικού κράτους.
Σύντομα επανέλαβε τη δραστηριότητά του, και μερικές από τις επόμενες ταινίες του κέρδισαν βραβεία σε διάφορα φεστιβάλ (βραβείο για τον καλύτερο σκηνοθέτη του Φεστιβάλ Κινηματογράφου Βενετίας για την ταινία Στις όχθες του Σηκουάνα (1947) και το Χρυσό Λιοντάρι του ίδιου φεστιβάλ, για την ταινία Μανόν (1949). Στη συνέχεια ίδρυσε τη δική του εταιρεία παραγωγής, Vera Films (από το όνομα της συζύγου του ηθοποιού Βέρα Κλουζό).
Στη δεκαετία του 1950, σκηνοθέτησε την ταινία μεγάλου μήκους Το μεροκάματο του τρόμου, η οποία βραβεύτηκε στο Φεστιβάλ Κινηματογράφου του Βερολίνου με τη Χρυσή Άρκτο και στο Φεστιβάλ των Καννών. Ακολούθησαν Οι Διαβολογυναίκες (1954), το ντοκιμαντέρ Το μυστήριο του Πικάσο (1956) και η ταινία Όσα δεν έσβησε ο άνεμος (1960) με τη συμμετοχή της Μπριζίτ Μπαρντό.
Ο Ανρί-Ζωρζ Κλουζό πέθανε στο Παρίσι στις 12 Ιανουαρίου 1977.
Παραπομπές
Κατηγορία:Γάλλοι σκηνοθέτες Κατηγορία:Γάλλοι σκηνοθέτες κινηματογράφου Κατηγορία:Γάλλοι σεναριογράφοι
Λαέρτης (όνομα)
Λαέρτης, ελληνικό αντρικό κύριο όνομα (βαφτιστικό όνομα).
Ετυμολογία του ονόματος
Προέρχεται από το αρχαιοελληνικό όνομα Λαέρτης, από το *ΛαFο-έρ-της, το οποίο, σύμφωνα με το Λεξικό της Ελληνικής Γλώσσας του Γ. Μπαμπινιώτη, είναι σύνθετο από τη λέξη λαός και το θέμα -ερ- του ρήματος ἐρέθω (πρβ. ερεθίζω), επομένως το όνομα θα σήμαινε «αυτός που ερεθίζει το λαό (για να πολεμήσει)». Στο Online Etymology Dictionary , «αυτός που συγκεντρώνει το λαό». Το πρώτο συνθετικό, λαός, είναι αρκετά συνηθισμένο σε αρχαιοελληνικά ονόματα, όπως λ.χ. Ερμόλαος, Νικόλαος, Λέαρχος, Λαοδίκη, Μενέλαος κ.ά.
Στην Οδύσσεια, Λαέρτης είναι το όνομα του πατέρα του μυθικού βασιλιά της Ιθάκης Οδυσσέα. Το όνομα εμφανίζεται επίσης στον Άμλετ (1602) του Σαίξπηρ — γιος του Πολώνιου και αδελφός της Οφηλίας, σκοτώνει τον Άμλετ με δηλητηριασμένο σπαθί — και στα Χρόνια της μαθητείας του Γουλιέλμου Μάιστερ (1796) του Γκαίτε.
Διάδοση του ονόματος
Ύστερα από αιώνες το βαφτιστικό επανήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.
Εξωτερικοί σύνδεσμοι
Κατηγορία:Ανδρικά ελληνικά ονόματα Κατηγορία:Αρχαία ελληνικά ονόματα Κατηγορία:Ονόματα από την αρχαιοελληνική μυθολογία
Κατάλογος δήμων επαρχίας Μπολόνιας
Σε αυτή την σελίδα παρατίθενται οι 60 δήμοι (56 από την 1η Ιανουαρίου 2014) που αποτελούν την επαρχία της Μπολόνιας.
(*) Οι δήμοι Καστέλλο ντι Σερραβάλλε, Κρεσπελλάνο, Μοντεβέλιο, Μπατζάνο και Σαβίνιο την 1η Ιανουαρίου του 2014 ενώθηκαν και δημιούργησαν τον δήμο του Βαλσαμότζια.
Κατηγορία:Εμίλια-Ρομάνια Κατηγορία:Πόλεις της Εμίλια-Ρομάνια Κατηγορία:Επαρχία Μπολόνια
Κρεμάμενη αναγραφή
Η κρεμάμενη αναγραφή παρατηρείται σε βιβλιογραφικές εγγραφές όπου δεν υπάρχει κύρια αναγραφή πνευματικής ευθύνης. Το τεκμήριο που καταλογογραφείται δεν φέρει μνεία ευθύνης (συγγραφέα ή συντάκτη) και συνεπώς την αρχή της αναγραφής αποτελεί ο τίτλος του έργου.
Βιβλιογραφία
Κατηγορία:Βιβλιοθηκονομία
Λίνα Τσαλδάρη
Η Λίνα Τσαλδάρη (1887 - 17 Οκτωβρίου 1981) ήταν Ελληνίδα πολιτικός και η πρώτη γυναίκα υπουργός σε ελληνική κυβέρνηση, στα μέσα της δεκαετίας του 1950.
Βιογραφία
Γεννήθηκε στην Αθήνα το 1887 και υπήρξε κόρη του ιστορικού και πρωθυπουργού Σπυρίδωνα Λάμπρου και της Άννας Μπαλάνου, αδελφής της Λουκίας Μπαλάνου (συζύγου Αντωνίου Ζυγομαλά). Το 1919 παντρεύτηκε τον Παναγή Τσαλδάρη. Μετά τον θάνατο του συζύγου της ανέπτυξε κοινωνική δράση ως πρόεδρος του ΠΙΚΠΑ. Το 1952 εκπροσώπησε την Ελλάδα στην Επιτροπή της Θέσης της Γυναίκας του ΟΗΕ, που πίεζε προς την κατεύθυνση της ισότητας.
Παραπομπές
Κατηγορία:Έλληνες υπουργοί Κοινωνικής Πρόνοιας Κατηγορία:Βουλευτές εκλεγμένοι με την ΕΡΕ Κατηγορία:Ελληνίδες φεμινίστριες
Ογούζοι Τούρκοι
thumb|300px|right|Το κράτος Ογούζ Γιαμπγκού στο [[Καζακστάν, 750-1055]] Οι Ογούζοι Τούρκοι, γνωστοί επίσης ως Τουρκομάνοι (ο όρος Ογούζοι είναι γλωσσολογικός όρος που χαρακτηρίζει τις δυτικές τουρκικές ή ογουζικές γλώσσες από τις ογουρικές ή βουλγαρικές γλώσσες), ήταν μια χαλαρή συνομοσπονδία τουρκικών φυλών στην Κεντρική Ασία, που ονομάστηκε συμβατικά ως Κράτος Ογούζ Γιαμπγκού, κατά τη διάρκεια της πρώιμης μεσαιωνικής περιόδου. Το όνομα Ογούζ είναι μια κλασική τουρκογενής λέξη που σημαίνει φυλή. Η συνομοσπονδία των Ογούζων Τούρκων μετανάστευσε δυτικά της περιοχής Τζέτι-σου μετά από σύγκρουση με τον κλάδο των Καρλούκων των Ουιγούρων Τούρκων. Οι ιδρυτές της Οθωμανικής Αυτοκρατορίας ήταν απόγονοι του κράτους Ογούζ Γιαμπγκού.
Τον 9ο αιώνα μ.Χ., οι Ογούζοι από τις στέπες γύρω από τη λίμνη Αράλη, έδιωξαν τους Πετσενέγους από τους ποταμούς Έμπα και Ουράλη, προς τα δυτικά. Τον 10ο αιώνα, κατοίκησαν τη στέπα γύρω από τους ποταμούς Σαρί-σου, Τουργκάι και Έμπα στα βόρεια της λίμνης Μπαλχάς του σημερινού Καζακστάν. Μία φυλή του έθνους αυτού, οι Σελτζούκοι, εξισλαμίστηκαν γύρω στο 985 και τον 11ο αιώνα εισέβαλαν στην Περσία, όπου ίδρυσαν την Αυτοκρατορία των Σελτζούκων. Ομοίως, τον 11ο αιώνα μια άλλη φυλή, οι Ούζοι ή Τόρκοι, ανέτρεψαν την κυριαρχία των Πετσενέγων στη ρωσική στέπα. Οι Ούζοι, παρενοχλούμενοι από μια άλλη τουρκική ορδή, τους Κιπτσάκους, έναν κλάδο των Κιμάκων του μέσου Ιρτίς ή του Ομπ, εισέδυσαν μέχρι τον Κάτω Δούναβη, τον διέσχισαν και εισέβαλαν στα Βαλκάνια, όπου είτε συνετρίβησαν σε μάχες είτε αποδεκατίστηκαν από λοιμό, με αποτέλεσμα τη φυγή των επιζώντων ή την ενσωμάτωσή τους στις βυζαντινές στρατιωτικές δυνάμεις ως μισθοφόρων (1065 μ.Χ.).
Εξωτερικοί σύνδεσμοι
Κατηγορία:Τουρκικά φύλα
Ακολουθίες του Κωσύ
Γενικεύσεις των ακολουθιών Κωσύ σε πιο αφηρημένους ενιαίους χώρους υπάρχουν με τη μορφή των φίλτρων Κωσύ και δικτύων Κωσύ.
Στους πραγματικούς αριθμούς
Μία πραγματική ακολουθία είναι Κωσύ αν και μόνο αν για κάθε ε > 0 υπάρχει φυσικός Ν τέτοιος ώστε για κάθε n, m > N ισχύει.
όπου οι κατακόρυφες ράβδοι υποδηλώνουν την απόλυτη τιμή. Με παρόμοιο τρόπο μπορεί κανείς να ορίσει ακολουθίες Κωσύ των ρητών ή μιγαδικών αριθμών. Ο Κωσύ διατύπωσε μια τέτοια κατάσταση απαιτώντας x_m - x_n να είναι απειροελάχιστη για κάθε ζεύγος άπειρων m, n.
Σε μετρικό χώρο
Μία ακολουθία ορισμένη στον μετρικό χώρο (Μ, d) είναι ακολουθία Κωσύ ανν για κάθε ε > 0 υπάρχει φυσικός Ν τέτοιος ώστε για κάθε n, m > N ισχύει.
Σε γενικές γραμμές, οι όροι της ακολουθίας έρχονται όλο και πιο κοντά μεταξύ τους με τρόπο που να δείχνει ότι η ακολουθία θα έπρεπε να έχει όριο στο Μ. Παρ 'όλα αυτά, το εν λόγω όριο δεν υπάρχει πάντα.
Πληρότητα
Οι ακολουθίες Κωσύ δεν είναι αναγκαστικά συγκλίνουσες. Ένας μετρικός χώρος στον οποίο κάθε ακολουθία Κωσύ είναι και συγκλίνουσα ονομάζεται πλήρης.
Παραδείγματα
Ένα μάλλον διαφορετικό τύπο παραδείγματος παρέχεται από ένα μετρικό χώρο ο οποίος έχει την διακριτή μετρική (όπου οποιαδήποτε δύο διακριτά σημεία βρίσκονται σε απόσταση 1 από το άλλο). Κάθε ακολουθία Κωσύ των στοιχείων του πρέπει να είναι σταθερή πέρα από κάποιο σταθερό σημείο, και συγκλίνει στον ενδεχόμενο επανάληπτικό όρο.
Αντιπαράδειγμα ρητών αριθμών
Η ρητοί αριθμοί Q δεν είναι πλήρης (για τη συνήθη απόσταση): Υπάρχουν ακολουθίες ρητών που συγκλίνουν (in R) σε άρρητους αριθμούς. Αυτες είναι Κωσύ ακολουθίες που δεν έχουν κανένα όριο στο Q. Στην πραγματικότητα, εάν ένας πραγματικός αριθμός x είναι άρρητος, τότε η ακολουθία (x_n), της οποίας, ο νιοστός όρος είναι η περικοπή στις θέσεις n ψηφίων της δεκαδικής επέκτασης του x δίνει μια ακολουθία Κωσύ ρητών αριθμών με άρρητο όριο x. Οι άρρητοι αριθμοί σίγουρα υπάρχουν, για παράδειγμα:
Παραδείγματα
Θεωρούμε την ακολουθία στον, όπου  οι αριθμοί Φιμπονάτσι. Οι όροι της ακολουθίας x_n είναι ρητοί αριθμοί. Στον χώρο των πραγματικών αριθμών η ακολουθία αυτή συγκλίνει στη χρυσή τομή. Στον χώρο των ρητών αριθμών η ακολουθία αυτή δε συγκλίνει, αφού το φ είναι άρρητος, είναι όμως Κωσύ.
Αντιπαράδειγμα ανοικτού συνόλου
Το ανοικτό σύνολοX=(0, 2) του συνόλου των πραγματικών αριθμών με μία συνήθη απόσταση στο R δεν είναι πλήρης χώρος: υπάρχει μία ακολουθία x_n=1/n σε αυτό, η οποία είναι Κωσύ (για αυθαίρετα μικρή απόσταση δεσμευμένο d>0 όλοι οι όροι x_n of n > 1/d ταιριάζουν στο (0, d) ανοικτό), ωστόσο δε συγκλίνουν στο  X— 'όριο', του αριθμού 0, δεν ανήκει στον χώρο X.
Άλλες ιδιότητες
Μία από τις τυποποιημένες απεικονίσεις έχουν το πλεονέκτημα ότι είναι σε θέση να εργαστούν με Κωσύ ακολουθίες και κάνοντας χρήση της πληρότητας η οποία παρέχεται από την εξέταση του αθροίσματος των άπειρων σειρών των πραγματικών αριθμών (ή, πιο γενικά στοιχεία όποιουδήποτε πλήρη νορμικού γραμμικού χώρου, η Χώρου Banach ). Τέτοιες σειρές θεωρούμε ότι συγκλίνουν αν και μόνον αν η συγκλίνει η ακολουθία του μερικού αθροίσματος (s_{m}), όπου . Είναι ένα θέμα ρουτίνας
για να προσδιοριστεί αν η ακολουθία των μερικών αθροισμάτων είναι Κωσύ ή όχι,δεδομένου ότι για τους θετικούς ακέραιουςp > q
Σε τοπολογικούς Διανυσματικούς Χώρους
Υπάρχει επίσης μια έννοια της ακολουθίας Κωσύ για ένα τοπολογικό διανυσματικό χώρο X: διαλέγωντας μια βάση B για τον X κοντά στο 0, τότε (x_k) είναι ακολουθία Κωσύ αν για κάθε V \in B υπάρχει N τ.ω. οποτεδήποτε είναι στοιχείο του V.
Σε τοπολογικές ομάδες
Δεδομένου ότ ορισμιός για την Κωσύ ακολουθία, ενός τοπολογικου διανυσματικού χώρου,  μόνο να υπάρχει μια συνεχής «αφαίρετική» λειτουργία, μπορεί κάλλιστα να φέρεται στο πλαίσιο μιας Δεδομένου ότι ο ορισμός τοπολογικού διανυσματικού χώρου ως προς μια Κωσύ ακολουθία απαιτεί μόνο να υπάρχει μια συνεχής λειτουργία «αφαίρεσης», μπορεί κάλλιστα να αναφέρεται στο πλαίσιο μιας τοπολογικής ομάδας: Μια ακολουθία (x_k) σε μια τοπολογική ομάδα G είναι μια ακολουθία Κωσύ αν για κάθε ανοικτή περιοχή U της ταυτοτικής στο G υπάρχει κάποιος αριθμός N τέτοιος ώστε κάθε φορά m,n>Nέπεται ότι. Όπως και στην κατασκευή της ολοκλήρωσης του μετρικού χώρου, μπορεί κανείς να καθορίσει περαιτέρω την δυαδική σχέση επί ακολουθιών Κωσύ σε G αυτό (x_k)και (y_k) είναι ισοδύναμες αν για κάθε ανοιχτή περιοχή U της ταυτότικής G εκεί υπάρχει κάποιος αριθμός N τέτοιος ώστε, όποτε m,n>N προκύπτει ότι. Αυτή η σχέση είναι μια σχέση ισοδυναμίας: Είναι αντανακλαστικές δεδομένου ότι οι ακολουθίες είναι Κωσύ ακολουθίες. Είναι συμμετρικό από το οποίο από τη συνέχεια του αντίστροφου είναι άλλη μία ανοιχτή περιοχή της ταυτότητικής G. Είναι μεταβατικό αφού  όπου U' και U'' να είναι ανοικτές περιοχές της ταυτοτικής όπως  ότι υπάρχουν τέτοια ζεύγη από τη συνέχεια της λειτουργίας της ομάδας.
Σε ομάδες
Υπάρχει επίσης μια έννοια της Κωσύ ακολουθίας σε μια ομάδα G: Έστω H=(H_r) είναι μια φθίνουσα ακολουθία κανονικών υποομάδων της G με πεπερασμένο δείκτη. Στη συνέχεια, μια ακολουθία (x_n) στη G λέγεται ότι είναι Κωσύ αν και μόνο αν για κάθε r υπάρχει N τέτοιο ώστε
Από τεχνική άποψη, αυτό είναι το ίδιο πράγμα με μια τοπολογική ομάδα Κωσύ ακολουθία για μια συγκεκριμένη επιλογή της τοπολογίας και στο G εξής, δηλαδή για το οποίο H είναι μια τοπική βάση.
Υπάρχει επίσης μια έννοια Κωσύ αλληλουχίας σε μια ομάδα:
Το σύνολο C αυτών των ακολουθιών  Κωσύ σχηματίζει μία ομάδα (για το προϊόν componentwise), και το σύνολο C_0 των αλληλουχιών null (s.th.) είναι μια φυσιολογική υποομάδα C. Η ομάδα που ονομάζεται C/C_0παράγοντας την ολοκλήρωση της G σε σχέση με την H.
Κάποιος μπορεί στη συνέχεια δείχνουν ότι αυτή η ολοκλήρωση είναι ισόμορφο στο όριο αντίστροφο της ακολουθίας (G/H_r).
Ένα παράδειγμα αυτής της κατασκευής, γνωστό στη θεωρία των αριθμών και αλγεβρική γεωμετρία είναι η κατασκευή της πι-αδικής ολοκλήρωσης των ακεραίων σε σχέση με ένα πρώτο p. Σε αυτή την περίπτωση, το G είναι οι ακέραιοι υπό συνθήκη, και H_r είναι το πρόσθετο υποομάδα που αποτελείται από ακέραια πολλαπλάσια του pr. Εάν Hείναι ένα cofinal αλληλουχία (δηλαδή, οποιαδήποτε κανονική υποομάδα των πεπερασμένων δείκτη περιέχει μερικά H_r), τότε αυτή η ολοκλήρωση είναι κανονική, με την έννοια ότι είναι ισόμορφη στο όριο αντίστροφο του (G/H)_H, όπου Hμεταβάλλεται πάνω από όλες τις κανονικές υποομάδες των πεπερασμένων δείκτη. Για περισσότερες λεπτομέρειες, βλέπε κεφ. I.10 στο "Άλγεβρα" του Σερζ Λανγκ.
Σε ένα υπερπραγματικό συνεχές
Μία πραγματική ακολουθία έχει μία φυσική   υπερπραγματική επέκταση, ορισμένη για υπερπραγματικες τιμές H του δείκτη n εκτός από τη συνήθη φυσική n. Η ακολουθία του Κωσύ  αν και μόνον αν για κάθε άπειρη Η και K, τις τιμές και είναι απείρως κοντά, δηλαδή για κάθε άπειρο H and K, οι τιμές u_H και u_K είναι απείρως κοντά. όπου "st" είναι η συνήθης μερική συνάρτηση.
Δείτε επίσης
Κατηγορία:Αφηρημένη άλγεβρα Κατηγορία:Ακολουθίες Κατηγορία:Τοπολογία Κατηγορία:Μετρική γεωμετρία
Ιωάννης Λυκούδης
Ο Ιωάννης Λυκούδης (1910 - 1980) ήταν σημαντικός Έλληνας ιατρός του 20ου αιώνα. Είχε διατελέσει και δήμαρχος της πόλης του Μεσολογγίου.
Βιογραφικά στοιχεία
Γεννήθηκε στο Μεσολόγγι το 1910 καταγόμενος από πολύτεκνη αγροτική οικογένεια.
Σε ηλικία τεσσάρων ετών μένει ορφανός και αναγκάζεται από μικρός να εργαστεί σε τσαγκαράδικο και καπνοκοπτήριο, παράλληλα με το σχολείο, όπου μελετώντας τα βράδια με λάμπα πετρελαίου διακρίνεται για την ευφυΐα και τις επιδόσεις του. Το 1926 εισάγεται από τους πρώτους στη Στρατιωτική Ιατρική Σχολή Αθηνών. Χτυπημένος από την αρρώστια της εποχής, την φυματίωση, αποστρατεύεται με τον βαθμό του υπιάτρου και επιστρέφει στο Μεσολόγγι όπου ασκεί πλέον την ιατρική, σε δύσκολους χρόνους, με αίσθημα ευθύνης, δείχνοντας ιδιαίτερη αγάπη και φροντίδα στους φτωχούς συμπατριώτες του. Πολλοί Μεσολογγίτες θυμούνται ότι ο ιατρός Ιωάννης Λυκούδης, όχι μόνο δεν έπαιρνε χρήματα από τους φτωχούς ασθενείς του αλλά με δικό του σημείωμα οι ασθενείς αυτοί έπαιρναν τα φάρμακα τους από το φαρμακείο, πληρώνοντας αργότερα ο ίδιος τον λογαριασμό. Αλλά και οι συμπατριώτες του τον τίμησαν εκλέγοντάς τον δύο φορές στην θέση του Δημάρχου του Μεσολογγίου, από το 1952 έως το 1959.
Ανάπτυξη φαρμάκου
Υπήρξε ανήσυχο πνεύμα στην ιατρική και είναι χαρακτηριστικό το γεγονός ότι την δεκαετία του '30, όταν η ελονοσία είχε ενδημική μορφή στην περιοχή, εκείνος είχε βρει τρόπο με τα πενιχρά μέσα που διέθετε να μετατρέψει τα ανθελονοσιακά φάρμακα από δισκία σε ενέσιμη μορφή αυξάνοντας σημαντικά την δραστικότητα και την αποτελεσματικότητα του φαρμάκου έναντι της κινίνης.
Το 1957, πάσχοντας ο ίδιος από έλκος με πολλά επεισόδια γαστρορραγίας, παρατήρησε ότι όταν πήρε αντιβιοτικά φάρμακα για ένα επεισόδιο αιμορραγικής γαστρίτιδας, υποχώρησαν τα συμπτώματα και αραίωσαν οι κρίσεις από το έλκος. Το γεγονός αυτό τον οδήγησε να χορηγήσει την ίδια αντιμικροβιακή αγωγή και σε άλλους ελκοπαθείς με τα ίδια θετικά αποτελέσματα. Τότε άρχισε να πιστεύει ότι το έλκος του στομάχου οφείλεται σε μικροβιακό παράγοντα, και μέσα από συνεχείς δικές του δοκιμές ανέπτυξε ένα φαρμακευτικό ιδιοσκεύασμα στο οποίο έδωσε ο ίδιος την ονομασία, Elgaco.
Το 1960 έχοντας πλέον βοηθήσει χιλιάδες ελκοπαθείς να ανακουφιστούν από τα συμπτώματα τους, έρχεται στην Αθήνα και προσπαθεί απευθυνόμενος σε επιστημονικούς φορείς και την πολιτεία να πείσει για το βάσιμο της παρατήρησης του και να λάβει έγκριση για την κυκλοφορία του ιδιοσκευάσματος που ο ίδιος κατασκεύαζε με την ανάμειξη διαφόρων αντιβιοτικών. Αντί αυτού όμως αντιμετώπισε τα ειρωνικά σχόλια των υπευθύνων φορέων και την απόρριψη της αίτησης του με την απόφαση του Ανωτάτου Υγειονομικού Συμβουλίου της εποχής ότι « …ως γνωστόν τα αντιμικροβιακά φάρμακα όχι μόνον δεν ωφελούν αλλά βλάπτουν το έλκος του στομάχου». Παρά τις απορριπτικές αποφάσεις όλων των αρμοδίων φορέων ο Ιωάννης Λυκούδης, σίγουρος ότι έχει δίκιο, συνεχίζει στο ιατρείο του στην Αθήνα πλέον να παρασκευάζει και να χορηγεί το ιδιοσκεύασμα του σε ελκοπαθείς, φτάνοντας να παρασκευάζει και να χορηγεί καθημερινά 100–150 κουτιά του σκευάσματος. Είναι εντυπωσιακό ότι στο αρχείο του που διαφύλαξε ο γιος του, επίσης ιατρός Νίκος Λυκούδης, περιλαμβάνονται 50.000 ασθενείς που έλαβαν το σκεύασμα.
Παράλληλα στρέφει πλέον τις προσπάθειες του να πείσει μεγάλες φαρμακευτικές εταιρείες τόσο στην Ελλάδα όσο και στο εξωτερικό, να προχωρήσουν την έρευνα που ο ίδιος στερούμενος των αναγκαίων μέσων δεν μπορούσε να πραγματοποιήσει. Μάλιστα με την γερμανική πολυεθνική φαρμακοβιομηχανία Bayer έφθασε στο σημείο να υπογράψει συμβόλαιο για την έρευνα και την παρασκευή του σκευάσματος, αλλά την τελευταία στιγμή ματαιώθηκε η συμφωνία, γιατί σύμφωνα με τους υπεύθυνους της εταιρείας, η υπόθεση του άλλαζε άρδην την παθογένεια του έλκους και η εταιρεία δίσταζε να αναλάβει τα έξοδα για την έρευνα και την παγκόσμια κυκλοφορία του σκευάσματος. Επειδή μάλιστα τυπικά απαγορεύεται η διακίνηση φαρμάκων από τους ιατρούς, διώχτηκε από τα τακτικά δικαστήρια και του επιβλήθηκε πρόστιμο από τον τότε Ιατρικό Σύλλογο Αθηνών.
Τελευταία χρόνια
Ο Ιωάννης Λυκούδης πέθανε στο Μεσολόγγι το 1980, πικραμένος για την αντιμετώπιση που είχε από την πολιτεία και τους συναδέλφους του. Ήταν όμως σίγουρος ότι αργά ή γρήγορα θα αποδειχτεί ότι είχε δίκιο.
Όντως λίγα χρόνια αργότερα, με την πρώτη παγκόσμια ανακοίνωση των Αυστραλών γιατρών Τζον Ρόμπιν Ουόρεν και Μπάρι Μάρσαλ -οι οποίοι τιμήθηκαν με την ανώτατη διάκριση, το βραβείο Νόμπελ Ιατρικής το 2005- αποδείχτηκε ότι το πεπτικό έλκος οφείλεται σε μικρόβιο, το οποίο οι εν λόγω γιατροί - ερευνητές κατάφεραν να απομονώσουν στο εργαστήριο και το ονόμασαν ελικοβακτηρίδιο του πυλωρού (Helicobacter pylori).
Λίγο πριν πεθάνει με το παράπονο, απευθυνόμενος στους δικούς του ανθρώπους είπε: «…να μου το φέρετε στον τάφο μου όταν ανακαλυφθεί ότι είχα δίκιο».
Παραπομπές
Κατηγορία:Δήμαρχοι Μεσολογγίου Κατηγορία:Έλληνες ιατροί του 20ού αιώνα
Η Νύχτα με τις Μάσκες II (1981)
H Νύχτα με τις Μάσκες II (πρωτότυπος τίτλος: Ηalloween II) είναι μια αμερικανική ταινία τρόμου και συγκεκριμένα του είδους σλάσερ του 1981. Τη ταινία σκηνοθετεί ο Ρικ Ρόσενθαλ στο σκηνοθετικό ντεμπούτο του, με σενάριο και παραγωγή των Τζον Κάρπεντερ και Ντέμπρα Χιλ και με πρωταγωνιστές τους Τζέιμι Λι Κέρτις και Ντόναλντ Πλέζανς, οι οποίοι ξαναπαίζουν τους αντίστοιχους ρόλους τους ως Λόρι Στρόουντ και Δρ. Σαμ Λούμις. Είναι η δεύτερη ταινία στη σειρά ταινιών Η Νύχτα με τις Μάσκες και μια άμεση συνέχεια της ταινίας Η Νύχτα με τις Μάσκες του 1978. Η ιστορία της δεύτερης ταινίας ξεκινάει αμέσως μετά τη λήξη της πρώτης ταινίας, με το Μάικλ Μάγιερς να ακολουθεί τη Λόρι Στρόουντ στο τοπικό νοσοκομείο, ενώ ο ψυχίατρός του, ο Δρ. Λούμις, συνεχίζει την αναζήτησή του.
Αν και ο Κάρπεντερ και η Χιλ συνέγραψαν το σενάριο της συνέχειας, ο Κάρπεντερ ήταν απρόθυμος να επεκτείνει τη συμμετοχή του. Στιλιστικά, η Νύχτα με τις Μάσκες II αναπαράγει ορισμένα βασικά στοιχεία που κατέστησαν τη πρώτη ταινία ως επιτυχία, όπως οι προοπτικές κάμερας πρώτου προσώπου, και η ταινία ξεκινάει ακριβώς από το αγωνιώδες σημείο που τελειώνει η αρχική ταινία και είχε σκοπό να τελειώσει την ιστορία των Μάικλ Μάγιερς και Λόρι Στρόουντ. Εισάγει επίσης τη συστροφή της πλοκής της Λόρι Στρόουντ που είναι η αδελφή του Μάικλ Μάγιερς, ένα χαρακτηριστικό που θα πληροί το αφηγηματικό τόξο της σειράς σε επόμενες ταινίες. Τα γυρίσματα πραγματοποιήθηκαν την άνοιξη του 1981, κυρίως στο νοσοκομείο Morningside στο Λος Άντζελες της Καλιφόρνια, με προϋπολογισμό 2,5 εκατομμυρίων δολαρίων.
Η Νύχτα με τις Μάσκες II διανεμήθηκε από την Universal Pictures και έκανε πρεμιέρα στις Ηνωμένες Πολιτείες στις 30 Οκτωβρίου 1981. Η ταινία ήταν επιτυχία, κερδίζοντας πάνω από 25 εκατομμύρια δολάρια στην εγχώρια αγορά, αν και επέστησε σημαντική προσοχή από τους κριτικούς κινηματογράφου που επέκριναν την πολύ αγριότερη και πιο απροκάλυπτη βία ως προς την αρχική ταινία. Αρχικά, η ταινία προοριζόταν να είναι η τελευταία ταινία της σειράς Η Νύχτα με τις Μάσκες που αφορούσε τον Μάικλ Μάγιερς και την πόλη του Χάντονφιλντ, αλλά αυτό κράτησε μόνο στην τρίτη ταινία Η Νύχτα με τις Μάσκες III: Η Εποχή της Μάγισσας (1982), ενώ έξι χρόνια αργότερα κάνει την επιστροφή του στο Η Νύχτα με τις Μάσκες 4: Η Επιστροφή του Μάικλ Μάγιερς (1988).
Υπόθεση
Στις 31 Οκτωβρίου 1978, ο Μάικλ Μάγιερς πυροβολείται έξι φορές και πέφτει από ένα μπαλκόνι. Λαμβάνοντας καταφύγιο για να ανακάμψει από τους τραυματισμούς του, ο Μάικλ κλέβει ένα μαχαίρι κουζίνας από το σπίτι ενός ηλικιωμένου ζευγαριού και σκοτώνει μια έφηβη κοπέλα που ζει δίπλα. Η Λόρι Στρόουντ, η οποία μόλις και απέφυγε να σκοτωθεί από τον Μάικλ νωρίτερα, μεταφέρεται στο Νοσοκομείο Χάντονφιλντ Μεμόριαλ, ενώ ο ψυχίατρος του Μάικλ, ο Δρ Σαμ Λούμις, συνεχίζει την αναζήτηση του ασθενούς του. Συνοδευόμενος από τον Σερίφη Λι Μπράκετ, ο Λούμις μπερδεύει τον έφηβο Μπεν Τρέιμερ για τον Μάικλ, όταν ο Μπεν δέχεται χτύπημα από ένα αυτοκίνητο της αστυνομίας, το οποίο και τον καρφώνει σε ένα άλλο όχημα που εκρήγνυται σε φλόγες, σκοτώνοντας τον. Βλέποντας ότι η κόρη του, Άνι, σκοτώθηκε από τον Μάικλ, ο Σερίφης Μπράκετ φεύγει από το καθήκον του για να ενημερώσει τη σύζυγό του, αφήνοντας υπεύθυνο τον αναπληρωτή Γκάρι Χαντ να βοηθήσει τον Λούμις.
Κοινωνικές επιστήμες
Κοινωνικές επιστήμες ονομάζονται οι επιστήμες που μελετούν πτυχές της κοινωνικής ζωής των ανθρώπινων ομάδων.
Η Νύχτα με τις Μάσκες II (1981)
Υπόθεση
Στο νοσοκομείο, ο παραϊατρικός Τζίμι προσελκύεται από τη Λόρι. Ο Μάικλ ανακαλύπτει τη θέση της Λόρι αφού ακούει μια εκπομπή ειδήσεων και πηγαίνει στο νοσοκομείο με σκοπό να τη σκοτώσει. Κατά την άφιξη του, κόβει τις τηλεφωνικές γραμμές και απενεργοποιεί τα αυτοκίνητα, σκάζοντας τα λάστιχα τους. Περνάει τις αίθουσες, αναζητώντας τη Λόρι, σκοτώνοντας τους φύλακες ασφαλείας, τους γιατρούς και τις νοσοκόμες που φτάνουν στο δρόμο του. Ο Τζίμι και η νοσοκόμα Τζιλ Φράνκο αναζητούν το νοσοκομείο για τη Λόρι, η οποία προσπαθεί να αποφύγει τον Μάικλ. Ο Τζίμι βρίσκει το πτώμα της νοσοκόμας Βιρτζίνια Άλβες και γλιστράει σε μια δεξαμενή αίματος στο πάτωμα, χτυπώντας το κεφάλι του και χάνοντας τις αισθήσεις του.
Κοινωνικές επιστήμες
Τα πεδία των κοινωνικών επιστημών είναι τα εξής:
Η Νύχτα με τις Μάσκες II (1981)
Υπόθεση
Ενώ η Λόρι περιπλανιέται στο νοσοκομείο, έχει μερικά όνειρα στα οποία θυμάται ότι έμαθε ότι ήταν υιοθετημένη και ότι ήταν με έναν προ-έφηβο Μάικλ. Εν τω μεταξύ, ο Λούμις ενημερώνεται ότι ο Μάικλ είχε εισέλθει στο τοπικό δημοτικό σχολείο. Όπως διερευνά, ανακαλύπτει στοιχεία που συνδέουν τον Μάικλ με το Σόουιν και αποκρυφιστικά στοιχεία που μπορεί να εξηγήσουν την φαινομενική του αφθαρσία, αλλά η συνάδελφός του, Μάριον Τσέιμπερς, φτάνει για να τον συνοδεύσει πίσω στο Σμιθ Γκρόουβ σύμφωνα με τις εντολές του κυβερνήτη υπό την επιβολή ενός στρατάρχη των ΗΠΑ. Στη πορεία, η Μάριον λέει στον Λούμις ότι η Λόρι είναι αδελφή του Μάικλ. Η Λόρι προτάθηκε για υιοθεσία μετά το θάνατο των γονέων του Μάικλ και τα αρχεία σφραγίστηκαν για να προστατεύσουν την οικογένεια. Με τη συνειδητοποίηση ότι ο Μάικλ κυνηγά τη Λόρι, η οποία πληροφορήθηκε ότι μεταφέρθηκε στο Νοσοκομείο Χάντονφιλντ Μεμόριαλ, ο Λόυμις υπό την απειλή του όπλου αναγκάζει το στρατάρχη να οδηγήσει πίσω στο Χάντονφιλντ.
Κοινωνικές επιστήμες
Αναλυτικότερα, η Ψυχολογία ασχολείται με την επιστημονική μελέτη των συμπεριφορών κατ' αρχήν των ανθρώπων (αν και επεκτάθηκε και στην αντίστοιχη μελέτη των συμπεριφορών των ζώων, κυρίως των ανώτερων θηλαστικών, τόσο με αυτοτελή σκοπό, όσο και συγκριτικά με τους ανθρώπους) αλλά και με τις λειτουργίες του οργανισμού, που σχετίζονται με συμπεριφορά. Η Ψυχολογία έχει ως άμεσο στόχο την κατανόηση της συμπεριφοράς των ανθρώπων τόσο ως άτομα, όσο και ως ομάδες, προσπαθώντας και να εξάγει γενικές αρχές αλλά και να ερευνήσει ειδικές περιπτώσεις, με τελικό στόχο να ωφελήσει την κοινωνία.
Η Νύχτα με τις Μάσκες II (1981)
Υπόθεση
Μετά τη δολοφονία της Τζιλ, ο Μάικλ βρίσκει και καταδιώκει τη Λόρι μέσα στο νοσοκομείο. Εκείνη τρέχει στο χώρο στάθμευσης και κρύβεται στο αυτοκίνητο του Τζίμι. Επανακτώντας τις αισθήσεις του, ο Τζίμι εξέρχεται από το νοσοκομείο. Ωστόσο χάνει ξανά τις αισθήσεις του ​​λόγω του προηγούμενου τραυματισμού του στο κεφάλι. Ο Λούμις, η Μάριον και ο στρατάρχης φτάνουν στο νοσοκομείο εγκαίρως για να σώσουν τη Λόρι. Ο Λούμις πυροβολεί ξανά έξι φορές το Μάικλ, χωρίς όμως να τον σταματήσει για πολύ. Καθώς η Μάριον επιχειρεί να έρθει σε επαφή με την αστυνομία, ο Μάικλ σηκώνεται και κόβει το λαιμό του στρατάρχη, σκοτώνοντάς τον.
Κοινωνικές επιστήμες
Η Παιδαγωγική επιστήμη καλύπτει το φαινόμενο της αγωγής και της εκπαίδευσης και μέσω της διδακτικής και μαθησιακής διαδικασίας στοχεύει στη μετάδοση της γνώσης και γενικότερα του πολιτισμού από γενιά σε γενιά, την ανάπτυξη της κριτικής σκέψης και άλλων βασικών δεξιοτήτων, καθώς και ολόκληρης της προσωπικότητας.
Η Νύχτα με τις Μάσκες II (1981)
Υπόθεση
Ο Λούμις και η Λόρι κυνηγούνται από τον Μάικλ και καταλήγουν σε ένα χειρουργείο. Ο Μάικλ μαχαιρώνει τον Λούμις στο στομάχι με ένα νυστέρι, τραυματίζοντάς τον, αλλά η Λόρι πυροβολεί τον Μάικλ και στα δύο μάτια και τον τυφλώνει. Οι Λούμις και Λόρι γεμίζουν το δωμάτιο με αιθέρα και αέριο οξυγόνο. Ο Λούμις την προστάζει να τρέξει και καταφέρνει να προκαλέσει έκρηξη και ανατίναξη του χειρουργείου, μαζί και με τον Μάικλ μέσα, που τους έζωσε στη φωτιά. Ο Λούμις θεωρείται νεκρός, ενώ ο Μάικλ, τυλιγμένος στις φλόγες, κάνει λίγα βήματα έξω από το δωμάτιο, πριν τελικά καταρρεύσει. Το επόμενο πρωί, η ψυχικά τραυματισμένη Λόρι μεταφέρεται σε άλλο νοσοκομείο.
Κοινωνικές επιστήμες
Η Ιστορία αφηγείται τα προηγούμενα γεγονότα σχετικά με το ανθρώπινο είδος και μελετά τα γεγονότα σχετικά με την ανθρωπότητα. Η Ιστορία δεν έχει δυνατότητες να μεταφράζει και να διερμηνεύει τα ιστορικά φαινόμενα να τείνει ερωτήματα πάνω σε ένα ιστορικό φαινόμενο, δυνατότητα που έχει όμως η κοινωνιολογία (βλ. Ντουρκάιμ 1978).